Document ID: /roh_data/filtered/fineweb-2-filterrobots_roh.jsonl.gz/51505

Ad ina scuntrada d'experts a Rodels èn expertas ed experts da passa 10 regiuns sa scuntrads. Ellas han fatg ensemen workshops davart spezias da plantas ch'èn adattadas al stgaudament dal clima.
Mardi èn ils ils experts e las expertas idas ensemen al Cuolm da Latsch per examinar ils donns d'in stemprà, scriva il chantun Grischun. Organisada è la scuntrada da la Cuminanza da lavur da las regiuns alpinas (ARGE ALP). I va cunzunt per segirar il provediment da sems da plantas ch'èn adattadas a la stgaudada dal clima. En la regiun alpina saja il clima sa stgaudà dubel uschè fitg sco en il rest da l'Europa.